CELEX: 62018CA0304
Language: sk
Date: 2019-07-11 00:00:00
Title: Vec C-304/18: Rozsudok Súdneho dvora (siedma komora) z 11. júla 2019 — Európska komisia/Talianska republika (Nesplnenie povinnosti členským štátom — Vlastné zdroje — Clá — Určenie colného dlhu — Zápis na oddelené účty — Povinnosť sprístupniť Európskej únii — Konanie o oneskorenom vymáhaní — Úroky z omeškania)

9.9.2019   
            
            
               SK
            
            
               Úradný vestník Európskej únie
            
            
               C 305/20
            
         
      Rozsudok Súdneho dvora (siedma komora) z 11. júla 2019 — Európska komisia/Talianska republika
      (Vec C-304/18) (1)
      
      (Nesplnenie povinnosti členským štátom - Vlastné zdroje - Clá - Určenie colného dlhu - Zápis na oddelené účty - Povinnosť sprístupniť Európskej únii - Konanie o oneskorenom vymáhaní - Úroky z omeškania)
      (2019/C 305/25)
      Jazyk konania: taliančina
      
         Účastníci konania
      
      
         Žalobkyňa: Európska komisia (v zastúpení: pôvodne Z. Malůšková, M. Owsiany-Hornung a F. Tomat, neskôr Z. Malůšková a F. Tomat, splnomocnení zástupcovia)
      
         Žalovaná: Talianska republika (v zastúpení: G. Palmieri, splnomocnená zástupkyňa, za právnej pomoci G. Albenzio, avvocato dello Stato)
      
         Výrok rozsudku
      
      
                  1.
               
               
                  Talianska republika tým, že odmietla sprístupniť tradičné vlastné zdroje vo výške 2 120 309,50 eur uvedené v oznámení o nevymožiteľnosti IT (07)08-917, si nesplnila povinnosti, ktoré jej vyplývajú z článku 8 rozhodnutia Rady 94/728/ES, Euratom z 31. októbra 1994 o systéme vlastných zdrojov Európskych spoločenstiev, článku 8 rozhodnutia Rady 2000/597/ES, Euratom z 29. septembra 2000 o systéme vlastných zdrojov Európskych spoločenstiev, článku 8 rozhodnutia Rady 2007/436/ES, Euratom zo 7. júna 2007 o systéme vlastných zdrojov Európskych spoločenstiev, a článku 8 rozhodnutia Rady 2014/335/EÚ, Euratom z 26. mája 2014 o systéme vlastných zdrojov Európskej únie, ako aj článkov 10, 11 a 17 nariadenia Rady (EHS, Euratom) č. 1552/89 z 29. mája 1989, ktorým sa vykonáva rozhodnutie 88/376/EHS, Euratom o systéme vlastných zdrojov Európskych spoločenstiev, článkov 10, 11 a 17 nariadenia Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 94/728/ES, Euratom o systéme vlastných zdrojov spoločenstiev, a článkov 10, 12 a 13 nariadenia Rady (EÚ, Euratom) č. 609/2014 z 26. mája 2014 o metódach a postupe sprístupňovania tradičných vlastných zdrojov a vlastného zdroja založeného na DPH a HND a o opatreniach na zabezpečenie požiadaviek na pokladničnú hotovosť.
               
            
                  2.
               
               
                  Vo zvyšnej časti sa žaloba zamieta.
               
            
                  3.
               
               
                  Talianska republika je znáša svoje vlastné trovy konania a je povinná nahradiť štyri pätiny trov konania vynaložených Európskou komisiou.
               
            
                  4.
               
               
                  Európska komisia znáša jednu pätinu svojich vlastných trov konania.
               
            
         (1)  Ú. v. EÚ C 221, 25.6.2018.